[{"text_idx": "#000000", "text": "Probiootikumid \u2013 mis, miks ja kellele"}, {"text_idx": "#000001", "text": "Turbliss toodete testimine ja tulemused"}, {"text_idx": "#000002", "text": "Turbliss avaldas mo\u0303ni kuu tagasi oma facebooki lehel u\u0308leskutse inimestele, kes sooviksid liituda nende testprogrammiga, kus teostatakse nahamo\u0303o\u0303tmised ja antakse kasutamiseks Turblissi tooteid, et va\u0308lja selgitada nende toime nahale. Ma olin varasemalt proovinud Turblissi kullaga maski, mis mulle ka va\u0308ga meeldis \u2013 eriti saunas kasutades. Seega mo\u0303tlesin, mis mul saaks olla tasuta toodete vastu ja registreerisin. Olen u\u0308ks o\u0303nnelikest, kes ka valituks sai ja edukalt lo\u0303puni jo\u0303udis. Pildistasin absoluutselt iga korra u\u0308lesse nii enne kasutamist, kasutamise ajal ja peale seda ja ta\u0308itsin testimispa\u0308evikut kuhu kirjutasin kuidas toode mo\u0303jus."}, {"text_idx": "#000003", "text": "Registreerimisel pidid ise kirjeldama oma nahatu\u0308u\u0308pi. Mina kirjeldasin seda kui eelko\u0303ige kuiva, sest ma olin varasemalt apteegis ka\u0308inud tegemas kosmeetikaraportit, kus selgus mu naha niiskustase 28, kuigi minimaalne normaalne tase olevat kosmeetiku so\u0303nul 40. Seega peaks nende andmete ja\u0308rgi mu nahk olema u\u0308likuiv! Enne seda kosmeetikaraportit arvasin, et mul on pigem rasune nahk, sest mu nahk ei kisu kunagi ja ei su\u0308gele, ei ketenda. Mul lihtsalt esineb vistrikke aeg-ajalt, nahal on suured poorid. Samas ma ei ole olnud kunagi va\u0308ga kreemikasutaja (o\u0303nneks avastasin seerumid, sest kreeme ma endiselt ei armasta) misto\u0303ttu on va\u0308gagi loogiline, et 28ndaks eluaastaks on naha niiskustase langenud u\u0308sna palju, millest ka kurjusekortsud kulmude vahel."}, {"text_idx": "#000004", "text": "Kuidas vo\u0303i kus testida nahatu\u0308u\u0308pi?"}, {"text_idx": "#000005", "text": "Internetis on meeletult \u201cspikreid\u201d, mis minu puhul ei toiminud u\u0308ldse. Ku\u0308ll on kleeplindiga testimine ja ku\u0308ll igasuguste omaduste ja\u0308rgi (na\u0308iteks see). Ko\u0303ikide nende puhul oleks arvanud, et on rasune nahk, kuid tegelikult on kuiv. Ka probleemne nahk vo\u0303ib olla va\u0308ga kuiv, kuigi tihti arvatakse, et rasune. Na\u0308iteks probleemse nahatu\u0308u\u0308bi grupis oli inimestel nahk veel kuivem kui mul. Enda kogemustest la\u0308htuvalt arvan, et iga inimene, kes soovib oma naha eest o\u0303igesti hoolt kanda, peaks va\u0308hemalt korra elus tegema mingi fu\u0308u\u0308silise testi, et teada saada milline on nahatu\u0308u\u0308p PA\u0308RISELT! Distantsilt on raske diagnoosida, eks? Nii on ka nahaga. Internetis vo\u0303ib olla kirjas tu\u0308u\u0308ptingimused eri nahatu\u0308u\u0308pide puhul aga see ei ole sajaprotsendine to\u0303de. Ko\u0303ige lihtsam on uurida apteeke. Lisaks Benule pakub sarnast teenust ka Apotheka ja ehk mo\u0303ni teinegi apteek. Kindlasti teevad seda ka teised erinevad ilu- ja terviseasutused. Ole hea ja kirjuta kommentaaridesse, kus veel saab neid teste teha, et saaksin blogipostitust ta\u0308iendada."}, {"text_idx": "#000006", "text": "Kosmeetiline turvas on puhas rabataimede jo\u0303ud, mis on maapo\u0303ues ku\u0308psenud aastatuhandeid. Unikaalseid orgaanilisi happeid sisaldav po\u0303hjamaine turbamask on ainulaadne kogu maailmas. Et saada aimu, milline imeline va\u0308gi on looduslikus turbas, peab seda omal nahal proovima. Sinu nahk tunneb seda koheselt!"}, {"text_idx": "#000007", "text": "Kosmeetilise turba koostis on rikkalik \u2013 humiinhape, fulvohape, hu\u0308matomelaanhape, samuti anorgaanilised mineraalid, lipiidid, aminohapped, ensu\u0308u\u0308mid, mikroelemendid, fu\u0308totoitained ja va\u0308a\u0308vel. Need bioaktiivsed u\u0308hendid:"}, {"text_idx": "#000008", "text": "taastavad selle elastsuse ja naha normaalse funktsioneerimise"}, {"text_idx": "#000009", "text": "Mis tooted valiti minule testimiseks?"}, {"text_idx": "#000010", "text": "Mina sain ta\u0308nu kuivale nahatu\u0308u\u0308bile katsetada Turbliss su\u0308gavniisutavat maski ja rabavett. Maskid anti mulle monodoos pakkides, kuigi minule piisas u\u0308hest pakist kaheks korraks. Nad on arvestanud paki suurusega nii, et ja\u0308tkuks ka kaelale, dekolteele. Mina panin ainult na\u0308ole enamasti. Sain siis portsu maske ja u\u0308he suure rabavee. Mulle anti rabavesi KLAAR sarjast, kuigi sobib ta\u0308pselt sama ha\u0308sti ka tavaline rabavesi."}, {"text_idx": "#000011", "text": "Turbliss Su\u0308gavniisutav turbamask sisaldab kodumaise kosmeetilise turba, kolloidse kaera, mee ja loodusliku probiootikumi ainulaadset kooslust, mis niisutab nahka su\u0308gavuti, aitab a\u0308ra hoida nahaa\u0308rritust ja to\u0303stab naha elastsust. Kaera beetaglu\u0308kaan ja kasulikud lipiidid varustavad nahka antioksu\u0308dantide ja niiskust hoidvate u\u0308henditega. Mesi ja allantoiin kaitsevad ja pehmendavad nahka. Prebiootiline lisand toetab mikrobioloogilist tasakaalu ning turbas sisalduvad humiinhapped tagavad naharakkude normaalse funktsioneerimise."}, {"text_idx": "#000012", "text": "Tugevatoimeline 100% looduslik kolloidne kaer sisaldab rohkelt nahale kasulikke aineid, mis va\u0308hendavad a\u0308rritust ja kuiva ketendust. Kaer, mesi ja allantoiin koostoimes humiinaineterikka raviturba antibakteriaalsete ja nahka taastavate omadustega annavad na\u0308htavad tulemused juba peale esimest kasutuskorda. Mask on ideaalne vahend hooldamaks paberkuiva, kiskuvat, tuhmi ja atoopilist nahka. Samuti sobib mask naha niisutamiseks ja su\u0308gavhooldamiseks suvise pa\u0308ikese all ja eriti rohke pa\u0308evitamise korral. Maski kasutamine tagab naha suurema vastupanuvo\u0303ime, kiire taastumise ja u\u0308htlasema kauni pa\u0308evituse."}, {"text_idx": "#000014", "text": "Kasutamine: Kandke mask niiskele nahale, va\u0308ltides silmau\u0308mbrust. Hoidke nahal kuni 10 min. O\u0303rna naha puhul kuni 5 min. Maski kuivamist nahal tuleb va\u0308ltida! Niisutage seda aeg-ajalt ma\u0308rgade so\u0303rmedega. Eemaldage mask niiske ra\u0308tikuga vo\u0303i loputage hoolikalt. Mikrovereringe kiirenemisest tingitud kerge punetus on normaalne ja taandub kiiresti. Kasutada 1-3 korda na\u0308dalas."}, {"text_idx": "#000015", "text": "100% puhas turbavesi. Va\u0308rskendab ja puhastab nahka. Va\u0308hendab naha punetust ja ahendab poore. U\u0308htlustab naha tekstuuri ja annab va\u0308rske klaari jume. Soovitav kasutada koos Turbliss Klaar Su\u0308gavpuhastava na\u0308omaskiga noorele nahale. To\u0303hus ja o\u0303rn looduslik hooldus noorele nahale. 100% lisaainevaba. 100% looduslik."}, {"text_idx": "#000016", "text": "Kasutamine: Kanda nahale hommikul ja o\u0303htul vatipadjaga. Sobib piserdamiseks nahale kogu pa\u0308eva jooksul. Kasutada naha niisutamiseks enne Su\u0308gavpuhastavat maski ja maski niisutamiseks selle naha peal oleku ajal."}, {"text_idx": "#000017", "text": "Kuidas edenes minu testperiood Turbliss toodetega?"}, {"text_idx": "#000018", "text": "Muidugi tuhin oli suur ja katsetasin kohe esimesel pa\u0308eval. Mulle meeldisid Turbliss tooted ka varem aga eriti huvitavaks tegi asja see, et enne maskide saamist olid mo\u0303o\u0303detud mu nahal sellised na\u0308itajad nagu niiskus, punetus, elastsus. Ta\u0308nu sellele ma teadsin, et saan ka ise teada kas need to\u0303esti mo\u0303juvad vo\u0303i mitte, sest kokku oli 3 testimist. Esimene siis kui tooted anti 28.08, ja\u0308rgmine 5.09, ja viimane 20.09."}, {"text_idx": "#000019", "text": "Mulle meeldis maski va\u0308ga kasutada. Eriti andis tunda peale maski kasutamist, et nahk oli ha\u0308sti puhas ja samas ka pehme, mitte selline nagu peale tavalise seebiga pesemist. Ka piltidelt on na\u0308ha, et nahk on puhtam ja roosakalt o\u0303hetav. Jah, maskiga tekib o\u0303rn punetus, mis kaob mo\u0303ne aja pa\u0308rast. Mind see u\u0308ldse ei ha\u0308irinud. Pigem vastupidi, oli tunda muutust ja see oligi ju eesma\u0308rk. Mina ei kasutanud peale maski ei kreemi, seerumit ega midagi. Samas o\u0308eldi mulle Turblissist, et tegelikult oleks see just hea, et lukustada niiskus nahka. Selleks sobiks na\u0308iteks Turbliss su\u0308gavniisutav na\u0308oo\u0303li."}, {"text_idx": "#000020", "text": "Mina soovitan kasutada maski eelko\u0303ige saunas aga vo\u0303ib ka lihtsalt dus\u030ci all. Po\u0303hjused miks:"}, {"text_idx": "#000021", "text": "Dus\u030ci all ei kuiva mask nii kergelt a\u0308ra ja seega peab va\u0308hem vo\u0303i ei pea u\u0308ldse seda niisutama\nDus\u030ci all ei ole maski mahapesemine u\u0308ldse tu\u0308likas nagu vo\u0303ib olla kraani all\nMaskitamiseks ei pea leidma eraldi aega"}, {"text_idx": "#000022", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000023", "text": "Mia24.ee uudised ja sooduspakkumised (53)"}, {"text_idx": "#000024", "text": "Kuidas valida ja kasutada to\u0303husat juuksemaski ko\u0303ikide juuksetu\u0308u\u0308pide jaoks\nMaca pulber: Looduslik energiaallikas ja tervisevo\u0303lur"}]